জেলবন্দি অবস্থাতেই মোকামায় জিতলেন অনন্ত সিং!

ওয়েব ডেস্ক : জেলবন্দি অবস্থাতেই বড় চমক দিলেন জনতা দল (ইউনাইটেড) (JDU)-এর দাপুটে নেতা অনন্ত সিং (Anant Singh)। বিহার নির্বাচনে মোকামা আসনে (Mokama seat) বিপুল ভোটে জয় পেলেন তিনি। চূড়ান্ত গণনা অনুযায়ী, অন্তত সিং পেয়েছেন মোট ৯১,৪১৬ ভোট। তাঁর নিকটতম প্রতিদ্বন্দ্বী আরজেডি প্রার্থী বিণা দেবী পেয়েছেন ৬৩,২১০ ভোট। ফলে ২৮,২০৬ ভোটে জিতেছেন তিনি।

প্রসঙ্গত, প্রশান্ত কিশোরের দল জন সুরাজ পার্টির কর্মী দুলার চাঁদ যাদবকে (Dular Singh Yadav) খুনের অভিযোগ উঠেছে অনন্ত সিংয়ের বিরুদ্ধে। সেই কারণে তাঁকে বিহারের পুলিশ গ্রেফতার করে। তবে এবারের নির্বাচনে তাঁকে মোকামা বিধানসভা কেন্দ্র থেকে এ বছর তাঁকে প্রার্থী করেছিল নীতীশ কুমারের দল। ভোটের কিছু সময় আগেই তাঁকে গ্রেফতার করা হয়েছিল। কিন্তু এবার সেই অনন্ত সিং মোকামা কেন্দ্র থেকে জিতলেন।

আরও খবর : কোন অঙ্কে ফের বিহার দখলের পথে NDA?

প্রসঙ্গত, ২০০৫ সালে প্রথমবার বিধায়ক হন অনন্ত সিং (Anant Singh)। তখন ছিলেন জেডিইউ-র প্রার্থী। ২০১০-এও জয় পান। পরে দল ছেড়ে ২০১৫ সালে স্বাধীন প্রার্থী হিসেবে লড়ে ফের জয়ী হন। ২০২০-র আগে যোগ দেন আরজেডি-তে। তার পর মোকামা থেকে জেতেন তিনি। তবে ২০২২ সালে অস্ত্র মামলায় দোষী সাব্যস্ত হওয়ায় বিধায়ক পদ খোয়ান। সেবছর উপ-নির্বাচনে তাঁর স্ত্রী নীলম দেবী আসন ধরে রাখেন। তবে ২০২৫-এর নির্বাচনের আগে তাঁকে জেডিইউ-র তরফে প্রার্থী করা হয়েছিল।

অনন্ত সিংকে গত ২ নভেম্বর দুলার সিং যাদবকে হত্যা মামলায় গ্রেপ্তার করা হয়েছিল। প্রশান্ত কিশোরের জেএসপি (জন সুরাজ পার্টি)-র টিকিটে প্রতিদ্বন্দ্বিতা করা প্রিয়দর্শী পীযূষের হয়ে প্রচার চালানোর সময় দুলার সিং যাদব নিহত হন। খবর অনুযায়ী, দুলার সিং যাদব তার সমর্থক এবং অন্নত সিং-এর সহযোগীদের মধ্যে একটি সংঘর্ষ চলাকালীন পায়ে গুলি করা হয়েছিল। ময়নাতদন্তে উঠে এসেছিল, একটি শক্ত ও ভোঁতা বস্তুর আঘাতে হৃদপিণ্ড এবং ফুসফুসে আঘাতের কারণে কারণে হৃদযন্ত্র বিকল হয়ে তাঁর মৃত্যু হয়েছে। কিন্তু এই ঘটনায় অভিযুক্ত অনন্ত সিং জিতলেন বিহারের মোকামা আসন থেকে।